Diari Oficial de la Generalitat Valenciana


Sumari del DOGV 3752, del 18-05-2000 (2000/3414)

ORDRE de 26 d'abril de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a fins d'interès cultural derivats del jaciment arqueològic existent en l'immoble situat en el terme d'Alcoi (Alacant) al carrer Quarter de l'Oest, núm. 51, partida del Salt, lloc conegut com Molina de Tres Sans.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3414


Data del document
:   26-04-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Alcoi
    * cultura regional
    * propietat immobiliària

ORDRE de 26 d'abril de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a fins d'interès cultural derivats del jaciment arqueològic existent en l'immoble situat en el terme d'Alcoi (Alacant) al carrer Quarter de l'Oest, núm. 51, partida del Salt, lloc conegut com Molina de Tres Sans. [2000/X3414]
  
Mitjançant escriptura de compravenda atorgada davant el notari de València, senyor Claudio Reig Verdú el dia 1 de febrer de 1990, la Generalitat Valenciana va adquirir el dret de propietat sobre l'immoble situat en el terme d'Alcoi (Alacant) en el carrer Quarter de l'Oest, núm. 51, partida del Salt, lloc conegut com Molina de Tres Sans, que consta en l'Inventari General de Béns i Drets de la Generalitat Valenciana amb el codi A02/03/009/0018 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura, Educació i Ciència ha manifestat la conveniència de mantenir la titularitat pública sobre l'immoble assenyalat en el qual s'ubica un dels millors jaciments arqueològics del paleolític mitjà en la Comunitat Valenciana, per això procedeix l'afectació de l'immoble assenyalat per a ser destinat a fins d'interès cultural derivats de l'existència del jaciment així com de les excavacions que s'hi realitzen.
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a fins d'interès cultural, derivats de l'existència d'un jaciment arqueològic del paleolític mitjà, el dret de propietat que es té sobre l'immoble que a continuació es descriu i que consta en l'Inventari General de Béns i Drets de la Generalitat Valenciana amb el codi A02/03/009/0018:
  
Finca d'esbargiment pròpia per a estiuejar amb una casa que es compon d'una planta baixa i dos alts, situats en el terme d'Alcoi (Alcoi) en el carrer Quarter de l'Oest, núm. 51, partida del Salt, lloc conegut com Molina de Tres Sans. Es troba totalment envoltada de jardí i hort. La casa té 181,50 m2 en la planta baixa, i el jardí i l'hort fan 27 àrees, 25 centiàrees i 90 decímetres quadrats en els quals es troben plantat figueres, oliveres, etc. Confronta: nord i oest, antiga carretera de Madrid; sud, forest anomenada Toll del Salt; i est, terres del senyor Rafael Cantó. La finca té dret a la meitat de l'aigua de la font de Barxell.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General de Patrimoni, per a formalitzar la corresponent acta d'afectació.
  
València, 26 d'abril de 2000
  
El conseller d'Economia i Hisenda,